Diari Oficial de la Generalitat Valenciana


Sumari del DOGV 6478, del 11-03-2011 (2011/2752)

RESOLUCIÓ de 4 de març de 2011, del president del Consell d'Administració de l'Entitat Pública de Sanejament d'Aigües Residuals de la Comunitat Valenciana, per la qual es delega en el gerent la facultat d'atorgar poders de representació per a gestions relacionades amb el funcionament de les instal·lacions de sanejament i depuració a càrrec de l'EPSAR.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6478

Data del DOGV
:   11-03-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/2752


Data del document
:   04-03-2011

Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Resolució

RESOLUCIÓ de 4 de març de 2011, del president del Consell d'Administració de l'Entitat Pública de Sanejament d'Aigües Residuals de la Comunitat Valenciana, per la qual es delega en el gerent la facultat d'atorgar poders de representació per a gestions relacionades amb el funcionament de les instal·lacions de sanejament i depuració a càrrec de l'EPSAR. [2011/2752]  
L'apartat 4 de l'article 9 de l'Estatut de l'Entitat Pública de Sanejament d'Aigües Residuals de la Comunitat Valenciana, aprovat mitjançant el Decret 170/1992, de 16 d'octubre, del Consell (DOGV núm. 1889, de 26 d'octubre de 1992), atribuïx al president del Consell d'Administració la facultat d'atorgar qualsevol classe de poders de representació.  
Per la seua banda, l'article 9 de l'esmentat estatut, en el seu apartat 14, afegit pel Decret 116/2000, de 25 de juliol, del Consell (DOGV núm. 3810, de 8 d'agost de 2000), permet al president del Consell d'Administració delegar en el vicepresident o en el gerent l'exercici d'aquelles de les seues atribucions que considere convenients.  
L'entrada en vigor del Reial Decret 485/2009, de 3 d'abril, pel qual es regula la posada en marxa del subministrament d'últim recurs en el sector de l'energia elèctrica, del Reial Decret 1011/2009, de 19 de juny, pel qual es regula l'Oficina de Canvis de Subministrador, i de la circular 4/2009, de 9 de juliol, de la Comissió Nacional d'Energia, que regula la sol·licitud d'informació i els procediments per a implantar el sistema de liquidació de les primes equivalents, les primes, els incentius i els complements a les instal·lacions de producció d'energia elèctrica en règim especial; va modificar la forma de liquidar l'energia venuda a la xarxa, a partir de l'1 de novembre de 2009.  
Esta modificació afecta les relacions entre el productor i l'empresa distribuïdora, i establix la figura del representant de venda, que necessàriament ha d'existir per a procedir a la liquidació de l'energia venuda a la xarxa. En este sentit, algunes EDAR disposen d'instal·lacions de cogeneració d'energia elèctrica a partir del biogàs produït en el tractament de fangs, o bé disposen d'instal·lacions fotovoltaiques de producció; energia elèctrica que en ambdós casos és susceptible de ser venuda a la xarxa.  
Així, les anteriors disposicions establixen que per a gestionar en el mercat elèctric l'esmentada venda d'energia, a partir de l'1 de novembre de 2009, els productors que no hagen comunicat el seu desig exprés de ser representats en l'esmentat mercat per un representant de venda designat per ells, passaran automàticament a ser representats en el dit mercat per la comercialitzadora d'últim recurs, el preu de representació de la qual és molt superior als preus oferits per altres empreses.  
Per tant, a fi d'aconseguir la màxima eficiència en la gestió de la venda de l'energia procedent de les instal·lacions de cogeneració i producció fotovoltaica de les EDAR gestionades per l'EPSAR, és necessari designar un representant de venda en el mercat elèctric, al qual s'atorguen els corresponents poders de representació segons models preestablits per la Comissió Nacional de l'Energia.  
Si bé de conformitat amb el que disposa l'article 9.4 del Decret 170/1992, de 26 d'octubre, pel qual s'aprova l'Estatut de l'EPSAR, la facultat per a atorgar qualsevol classe de representació correspon al president del Consell d'Administració, per raons d'eficàcia, es considera oportú que esta facultat siga delegada en el gerent de l'EPSAR.  
En virtut d'això, i de conformitat amb el que establixen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, resolc:  
Primer  
Delegar en el gerent de l'Entitat de Sanejament d'Aigües la facultat d'atorgar poders de representació a representants de venda, perquè puguen operar en el mercat elèctric de conformitat amb el que disposa la legislació aplicable; així com qualssevol altres poders de representació que puguen resultar necessaris en relació amb la gestió del manteniment i funcionament de les instal·lacions de sanejament i depuració gestionades per l'EPSAR.  
Segon  
La present delegació s'entén sense perjuí de la facultat del president del Consell d'Administració d'avocar per a si el coneixement o resolució d'aquells assumptes que considere convenient, podent així mateix ser revocada en qualsevol moment, de conformitat amb els articles 13 i 14 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
Tercer  
Els acords adoptats fent ús de la present delegació hauran d'indicar expressament esta circumstància, i es consideraran dictats per l'òrgan delegatori, segons establix l'article 13.4 de l'esmentada Llei 30/1992, modificada per la Llei 4/1999, de 13 de gener.  
Quart  
La present resolució entrarà en vigor l'endemà de la seua publicació en el Diari Oficial de la Comunitat Valenciana.  
València, 4 de març de 2011.- El president del Consell d'Administració: Juan Gabriel Cotino Ferrer.